Ǹtondôbə a nə ǹkúkúmá, a bəgə́ ńtōmba anə́ ḿbɔ̄d, Ǹtondôbə a bɔ́d yǎ ngul dzié anə́ bábɔ́d ékǒb zə̄. Owé, sí ndon yakánga e yə́mə á kpím, təge ai afóŋán. 2Etɔá ńkúkúmá dzóe é yə́mə̄ á tádigi á mə̄tádí, a tádigi á ńnomó etɔá o nə. 3Aswé lâsog, ǎ Ńtondôbə, aswé lâsog ai edǔŋ kíŋ dzābán, aswé lâsog ai ǹdzimbi wábán. 4A lodo kíŋ mədulú məndím mə̄nén, a lodo bod bífén məndím yā máŋ, Ǹtondôbə a nə atí á mīńkúd á yób étē. 5Bətə́bə́gá bóē bə́ nə̄ eyə́gan bə́bə́lá, hə m̀fúfúb m̀fúfúb á ndá dzoe ésə, ǎ Ńtondôbə, a məmǒs yā məmǒs mə́sə.